Александър Блок
Обикни тези вечни блата…

Превод от руски: Петър Велчев, 1992

chitanka.info

Обикни тези вечни блата —

непресъхващ е техният дух.

Този злак не познава смъртта.

Този храст, неизтлял, е тъй сух.

Тази пръст и ръждивият пън

знаят твоята пот и печал.

И светът е за тях вечен сън,

а пък ти Вечността си предал.

Пустотата е свята земя.

Самотата е вечно в лъчи.

Вечността тук е слязла Сама

и в полята навеки мълчи.

1905

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.